CATALÀ

APPLE INC.
CONTRACTE DE LLICÈNCIA DE PROGRAMARI PER A macOS Tahoe 26

Per a l’ús en sistemes de marca Apple

SI US PLAU, LLEGEIX ATENTAMENT AQUEST CONTRACTE DE LLICÈNCIA DE PROGRAMARI (“LLICÈNCIA”) ABANS D’UTILITZAR EL PROGRAMARI D’APPLE. EN UTILITZAR EL PROGRAMARI D’APPLE, S’ENTÉN QUE ACCEPTES COMPLIR LES CONDICIONS D’AQUESTA LLICÈNCIA. SI NO LES ACCEPTES, NO INSTAL·LIS NI FACIS SERVIR EL PROGRAMARI D’APPLE I, SI SE’T DEMANA QUE TRIÏS ENTRE “ACCEPTAR” O “NO ACCEPTAR” ELS TERMES I LES CONDICIONS, FES CLIC A “NO ACCEPTAR”. SI HAS ADQUIRIT EL PROGRAMARI D’APPLE COM A PART D’UNA COMPRA DE MAQUINARI D’APPLE I NO ACCEPTES ELS TERMES I LES CONDICIONS D’AQUESTA LLICÈNCIA, POTS RETORNAR TOT EL PAQUET DE MAQUINARI I PROGRAMARI D’APPLE DURANT EL PERÍODE DE DEVOLUCIÓ A L’APPLE STORE O AL DISTRIBUÏDOR AUTORITZAT ON L’HAS ADQUIRIT PER OBTENIR-NE EL REEMBOSSAMENT, D’ACORD AMB LA POLÍTICA DE DEVOLUCIONS D’APPLE QUE ES TROBA A https://www.apple.com/legal/sales-support/. HAS DE TORNAR TOT EL PAQUET DE MAQUINARI I PROGRAMARI PER OBTENIR EL REEMBORSSAMENT.

AQUESTA LLICÈNCIA CONTÉ UN SUPLEMENT JURISDICCIONAL QUE AFECTA DETERMINATS PAÏSOS O REGIONS. LES CONDICIONS DEL SUPLEMENT JURISDICCIONAL ESTAN DISPONIBLES AL FINAL D'AQUESTA LLICÈNCIA. EN CAS D'INCOHERÈNCIA ENTRE EL SUPLEMENT JURISDICCIONAL I ALTRES TERMES D'AQUESTA LLICÈNCIA, EL SUPLEMENT JURISDICCIONAL TINDRÀ PRIORITAT.

NOTA IMPORTANT: En la mesura en què aquest programari es pot fer servir per reproduir, modificar, publicar o distribuir materials, se’t concedeix la llicència només per a la reproducció, modificació, publicació i distribució de materials no sotmesos a copyright, materials dels quals tinguis el copyright o per als quals tinguis l’autorització o el permís legal per reproduir-los, modificar-los, publicar-los o distribuir-los. Si no tens clar si pots copiar, modificar, publicar o distribuir qualsevol material, posa’t en contacte amb el teu assessor legal.

1. Condicions generals.
A. Apple Inc. (“Apple”) et concedeix (no ven) una llicència per fer servir aquest programari (que inclou el codi ROM d’arrencada), qualsevol programari de tercers, la documentació, les interfícies, el contingut, el tipus de lletra i qualsevol dada amb què s’acompanyi aquesta Llicència (“Programari d’Apple Original”), que es poden actualitzar o substituir amb millores de les funcions, actualitzacions de programari, respostes de seguretat, fitxers del sistema o programari de restauració del sistema que proporciona Apple per a l’ordinador de la marca Apple o el dispositiu perifèric compatible (“Canvis al Programari d’Apple”), ja sigui preinstal·lat al maquinari de la marca Apple o a l’emmagatzematge intern, al suport extraïble, al disc, a la memòria només de lectura, en qualsevol altre suport o en qualsevol altra forma (el Programari d’Apple Original i els Canvis de Programari d’Apple s’anomenen conjuntament “Programari d’Apple”), per a l’ús exclusiu sota els termes i les condicions d’aquesta llicència. Apple o els seus llicenciadors conserven la propietat del Programari d’Apple i es reserven tots els drets que no se’t concedeixin expressament. Acceptes que les condicions d’aquesta Llicència s’apliquen a qualsevol producte de programari d’aplicacions de la marca Apple que pugui estar instal·lat al teu maquinari de marca Apple, tret que aquest producte s’acompanyi d’una llicència separada; en aquest darrer cas, acceptes que les condicions d’aquesta llicència marquen l’ús que facis del producte.

B. Apple, a la seva discreció, pot oferir futurs Canvis al Programari d’Apple. Els Canvis al Programari d’Apple, si n’hi ha, no han d’incloure necessàriament totes les funcions existents del programari ni les noves funcions que Apple proporcioni per a models nous o per a altres models d’ordinadors de la marca Apple. Les condicions d’aquesta Llicència són aplicables als Canvis al Programari d’Apple que proporciona Apple, tret que tinguin una llicència específica, cas en què acceptes que s’hi apliquin les condicions d’aquesta llicència concreta.

C. El títol i els drets de propietat intel·lectual del contingut mostrat o al qual s’accedeix a través del Programari d’Apple pertanyen al propietari del contingut corresponent. Aquest contingut pot estar protegit pels drets d’autor o altres lleis o tractats referents a la propietat intel·lectual, i pot estar subjecte a les condicions particulars d’ús establertes pel tercer que el proporciona. Excepte que s’indiqui el contrari en aquest document, aquesta Llicència no atorga cap dret per fer servir aquest contingut ni garanteix la disponibilitat d’aquest contingut. Se’t prohibeix republicar, retransmetre i reproduir com a arxiu independent qualsevol imatge a la qual accedeixis per mitjà de l’app News o Mapes.

2. Usos permesos de la Llicència i restriccions.
A. Llicència de programari d’Apple preinstal·lat i de còpia única. D’acord amb els termes i les condicions d’aquesta Llicència, se t’atorga una llicència limitada i no exclusiva per instal·lar, fer servir i executar una (1) còpia del Programari d’Apple en un sol ordinador de la marca Apple alhora, excepte si has obtingut el Programari d’Apple al Mac App Store, mitjançant una descàrrega automàtica o amb una llicència de volum o de manteniment o un altre contracte per escrit d’Apple. Per exemple, aquestes condicions de llicència d’una sola còpia són d’aplicació si has obtingut el Programari d’Apple preinstal·lat en un maquinari de la marca Apple.

B. Llicència de la Mac App Store. Si has obtingut una llicència per al Programari d’Apple des del Mac App Store o mitjançant una descàrrega automàtica, llavors se t’atorga una llicència limitada, no transferible i no exclusiva, d’acord amb els termes i les condicions d’aquesta Llicència i tal com estipulen les Normes d’Ús de Serveis i de contingut que indiquen els termes i les condicions dels Serveis de continguts d’Apple (https://www.apple.com/legal/internet-services/itunes/) (“Normes d’Ús”):

(i) per descarregar, instal·lar, fer servir i executar una (1) còpia del Programari d’Apple per a ús personal i no comercial directament en cada ordinador de la marca Apple amb macOS Sequoia, macOS Sonoma, macOS Ventura, macOS Monterey, macOS Big Sur o macOS Catalina (“Ordinador Mac”) que tens o controles;

(ii) si ets una empresa comercial o institució educativa, per descarregar, instal·lar, utilitzar i executar una (1) còpia del Programari d’Apple perquè en faci ús: (a) un sol individu a cada Ordinador Mac que et pertanyi o controlis, o (b) diversos individus en un sol Ordinador Mac compartit que et pertanyi o controlis. Per exemple, un únic empleat pot emprar el Programari d’Apple al seu Ordinador Mac d’escriptori i al seu Ordinador portàtil Mac, o diversos estudiants poden accedir-hi en sèrie en un únic Ordinador Mac situat en un centre de recursos o una biblioteca; i 

(iii) per instal·lar, utilitzar i executar fins a dues (2) còpies o instàncies addicionals del Programari d’Apple, o qualsevol programari anterior de sistema operatiu macOS o OS X o una versió posterior del Programari d’Apple, en entorns de sistema operatiu virtual en cada ordinador de la marca Apple que tens o controles i que ja està executant el Programari d’Apple, amb l’objectiu de: (a) desenvolupament de programari; (b) proves durant el desenvolupament de programari; (c) utilitzar el macOS Server; o (d) un ús personal i no comercial.

Llevat dels casos permesos de manera explícita a l’apartat 3, els drets que concedeix l’apartat 2B (iii) anterior no et permeten fer servir les còpies o instàncies virtualitzades del Programari d’Apple en connexió amb oficines de servei, temps compartit, terminal compartit, servei de relay o altres tipus de serveis similars. Llevat dels casos permesos de manera explícita a l’apartat 2B, no tens permís per utilitzar el Programari d’Apple per executar cap programari de sistema operatiu d’Apple, com l’iOS, l’iPadOS, el watchOS o el tvOS, en entorns de sistema operatiu virtual en Ordinador(s) Mac.

C. Llicència de volum o manteniment. Si has obtingut el Programari d’Apple en un programa de llicència de volum o manteniment amb Apple, les condicions de la llicència de volum o manteniment determinen el nombre de còpies del Programari d’Apple que se’t permet descarregar, instal·lar, utilitzar i executar als ordinadors de marca Apple que et pertanyin o controlis. Tret que Apple ho estableixi d’una altra manera per escrit, la resta de termes i de condicions d’aquesta Llicència s’apliquen a l’ús que facis del Programari d’Apple obtingut amb una llicència de volum o manteniment.

D. Requisits del sistema; Compte d’Apple. Tingues en compte que el Programari d’Apple només és compatible en el maquinari de marca Apple que compleixi uns requisits del sistema específics segons el que indica Apple. A més, per fer servir funcions del Programari d’Apple i Serveis determinats (que defineix l’apartat 6 d’aquesta Llicència) i per accedir-hi, és possible que hagis de sol·licitar una combinació única de nom d’usuari i contrasenya, anomenada Compte d’Apple.

E. Tipus de lletra. D’acord amb els termes i les condicions d’aquesta Llicència, pots fer servir els tipus de lletra que inclou el Programari d’Apple per mostrar i imprimir el contingut mentre executes el Programari d’Apple; tanmateix, només pots inserir-los al contingut si ho permeten les restriccions d’inserció de la tipografia en qüestió. Aquestes restriccions es poden consultar al tauler Catàleg Tipogràfic/Vista prèvia/Mostrar la informació del tipus de lletra.

F. Veus; Subtítols instantanis. D’acord amb els termes i les condicions d’aquesta Llicència, pots: (i) fer servir les veus del sistema que inclou el Programari d’Apple (“Veus del Sistema”) (1) mentre s’executa el Programari d’Apple i (2) per crear contingut i projectes originals per a ús personal i no comercial; (ii) fer servir els Subtítols que el Programari d’Apple genera automàticament al dispositiu en temps real (“Subtítols”), tant si es generen durant una trucada de FaceTime com d’una altra manera, només per a ús personal i no comercial, i (iii) fer servir la funció de Veu Personal per crear una veu al dispositiu que soni com tu (“Veu Personal”) per a ús personal i no comercial emprant la teva veu. Cap altra creació o ús de les Veus del Sistema, dels Subtítols instantanis o de la Veu Personal està permesa per aquesta llicència, que inclou, entre d'altres, l'ús, la reproducció, la visualització, la interpretació, l'enregistrament, la publicació o la redistribució de qualsevol de les Veus del Sistema, dels Subtítols instantanis o de la Veu Personal en un context amb ànim de lucre o sense, d'intercanvi públic o comercial.

G. Funcions i suport de l’app Fotos. És possible que l’app Fotos del Programari d’Apple (“App Fotos”) no sigui compatible amb alguns formats de vídeo i foto. L’ús d’algunes funcions de l’app Fotos dependrà de les funcions de la teva càmera. La sincronització de fotos amb l’app Fotos i qualsevol servei d’Apple o de tercers pot suposar la pèrdua de dades. Els gràfics, la música i els temes de les projeccions que s’inclouen amb l’app Fotos són només per a ús personal i no comercial en projeccions creades amb l’app Fotos. No pots fer servir, extreure ni distribuir, comercialment ni de cap altra manera ni individualment, cap fotografia, imatge, gràfic, il·lustració, àudio, vídeo o actiu semblant (“Materials Digitals”) que inclogui l’app Fotos o es proporcioni com a part d’aquesta app, ni fer servir de cap altra manera els Materials Digitals fora del context d’ús previst com a part de l’app Fotos.

H. Funcions d’emmagatzematge de contingut en memòria cau.
1. En la mesura que Apple o les seves filials fan que un programari o un contingut determinat estigui disponible per emmagatzemar-lo en memòria cau (p. ex., contingut aplicable del Mac App Store) (“Contingut elegible per Apple”), algunes funcions del Programari d’Apple (les “Funcions d’emmagatzematge de contingut en memòria cau”) poden descarregar automàticament i emmagatzemar localment en memòria cau aquest Contingut elegible per Apple a l’ordinador de la marca Apple que executa el programari d’Apple (en aquest apartat, els ordinadors de la marca Apple s’anomenen el “Mac amb el contingut en memòria cau activat”). Quan fas servir les Funcions d’emmagatzematge de contingut en memòria cau del Programari d’Apple, acceptes que Apple pugui descarregar i emmagatzemar en memòria cau aquest Contingut elegible per Apple al teu Mac amb el contingut en memòria cau activat. Pots desactivar les Funcions d’emmagatzematge de contingut en memòria cau del Programari d’Apple en qualsevol moment al tauler Compartir de la Configuració del sistema del teu Mac amb contingut en memòria cau activat.

2. Les Funcions d’emmagatzematge de contingut en memòria cau del programari d’Apple són d’ús exclusiu en un Mac amb contingut en memòria cau activat de la teva propietat o que estigui sota el teu control, i només amb l’objectiu de fer arribar aquest Contingut elegible per Apple als usuaris finals autoritzats de casa teva, de la teva empresa o de la teva organització. És possible que aquests usuaris necessitin autenticar-se per separat amb Apple abans de rebre el Contingut elegible per Apple. L’enviament ràpid del Contingut elegible per Apple mitjançant l’ús del teu Mac amb contingut en memòria cau activat no modificarà els termes segons els quals tu o els teus usuaris finals reben aquest Contingut elegible per Apple.

3. Reconeixes i acceptes que l’ús del Contingut elegible per Apple està subjecte als termes de llicència aplicables que regeixen el tipus de Contingut elegible per Apple que s’emmagatzema en memòria cau. Aquests termes poden incloure, entre altres, els Termes i condicions dels serveis de continguts d’Apple, els termes i condicions de l’iCloud, l’acord de professor de l’iTunes U, el contracte de llicència de programari de l’iTunes U o els termes de llicència aplicables que acompanyin el programari que s’estigui descarregant, excepte que la descàrrega tingui el seu propi contracte de llicència independent, ja que en aquests casos, aquest contracte de llicència independent serà l’aplicable. Pots trobar una llista de contractes de llicència de programari d'Apple aquí: https://www.apple.com/legal/sla/. Reconeixes i acceptes que l’ús de les Funcions d’emmagatzematge de contingut en memòria cau i l’emmagatzematge de Contingut elegible per Apple al teu Mac amb contingut en memòria cau activat no et transfereix cap dret més enllà dels drets que et concedeixen els termes de la llicència aplicable al Contingut elegible per Apple, i no constitueix una cessió, exempció o qualsevol altra limitació de qualsevol dret que pugui tenir Apple o qualsevol altre propietari de copyright de qualsevol Contingut elegible per Apple.

4. No estàs autoritzat per implementar al teu Mac amb contingut en memòria cau activat les Funcions d’emmagatzematge de contingut en memòria cau activades en una xarxa que no controles o que no et pertany (o que no estàs legalment autoritzat per utilitzar amb aquesta finalitat), ni per permetre l’accés a aquest Contingut elegible per Apple als usuaris finals que no es trobin dins de casa teva, de la teva empresa o de la teva organització. Acceptes fer un ús de les Funcions d’emmagatzematge de contingut en memòria cau exclusivament personal, no comercial o intern de l’empresa o l’organització, i emprar-les només de la manera que permeten expressament en aquests termes i condicions. No pots proporcionar un servei a tercers que integri o aprofiti els serveis o la informació que proporcionen les Funcions d’emmagatzematge de contingut en memòria cau o que empri les Funcions d’emmagatzematge de contingut en memòria cau de qualsevol manera.

5. En activar les Funcions d’emmagatzematge de contingut en memòria cau al programari d’Apple, acceptes que Apple pugui emmagatzemar, supervisar i protegir el Contingut elegible per Apple al teu Mac amb contingut en memòria cau activat, i també que pugui recopilar i utilitzar informació tècnica sobre el teu Mac amb contingut en memòria cau activat i les xarxes relacionades, com per exemple, entre altres, identificadors de maquinari i adreces IP, amb aquesta finalitat. Et compromets a no desactivar, interrompre, piratejar, eludir o interferir de qualsevol manera els mecanismes de verificació, emmagatzematge, autenticació, signatura digital, gestió de drets digitals o altres mecanismes de seguretat implementats en o pel Programari d’Apple, els serveis, el Contingut elegible per Apple o qualsevol altre programari o tecnologia d’Apple, i també a no permetre que tercers ho facin.

6. Apple es reserva el dret de deixar de fer que el Contingut elegible per Apple estigui disponible per a emmagatzemar-lo en memòria cau en el teu Mac amb contingut en memòria cau activat (per exemple, pot ser que el contingut que has emmagatzemat en memòria cau prèviament ja no estigui disponible per recuperar-lo de la memòria cau en un futur) i d’eliminar qualsevol Contingut elegible per Apple emmagatzemat en memòria cau dels teus Macs amb contingut en memòria cau activat en qualsevol moment si així ho decideix, sense que d’aquesta acció se’n derivi cap responsabilitat exigible. Acceptes que aquest emmagatzematge en memòria cau del Contingut elegible per Apple pot no estar disponible en tots els països o totes les regions. Pots eliminar el Contingut elegible per Apple i desactivar les Funcions d’emmagatzematge de contingut en memòria cau en qualsevol moment.

I. Connexions d’escriptori remot. D’acord amb els termes i les condicions d’aquesta Llicència, quan et connectis de manera remota des d’un altre ordinador o dispositiu electrònic (cadascun un “Dispositiu”) a un ordinador de la marca Apple que executa el Programari d’Apple (en aquest apartat, aquest ordinador de la marca Apple s’anomena “Mac Principal”), tant si és mitjançant la funció Compartir pantalla o amb qualsevol altre mitjà:

(i) només un (1) Dispositiu es pot connectar remotament al mateix temps, de manera directa o indirecta, per controlar la sessió d’escriptori gràfic del Programari d’Apple que s’executa i es mostra al Mac Principal; i

(ii) es poden connectar un nombre raonable de Dispositius alhora amb l’únic objectiu d’observar de manera simultània la mateixa sessió de l’escriptori gràfic del Programari d’Apple que s’executa i es mostra en el Mac Principal, sempre que no controlin el Programari d’Apple de cap manera; però

(iii) només es pot connectar un (1) Dispositiu de la marca Apple de manera remota alhora, ja sigui de manera directa o indirecta, per controlar una altra sessió de l’escriptori gràfic del Programari d’Apple que sigui diferent de la que s’executa o es mostra en el Mac Principal, i aquesta connexió només és possible amb la funció Compartir pantalla del Programari d’Apple.

Llevat dels casos que permeten aquest apartat 2I o l’apartat 3 de manera explícita, o els casos per als quals Apple n’hagi concedit la llicència, acceptes no fer servir el Programari d’Apple ni cap de les seves funcions en relació amb una oficina de serveis, temps compartit, terminal compartit o altres tipus semblants de serveis, tant si es proporcionen dins de l’organització o a tercers.

J. Altres restriccions d’ús. Els permisos que estableix aquesta Llicència no permeten instal·lar, fer servir o executar el Programari d’Apple en qualsevol ordinador que no sigui de marca Apple o permetre que altres ho facin, i ho acceptes. Acceptes no eliminar, enfosquir ni alterar cap avís de propietat (incloent-hi les marques comercials i els avisos de copyright) que pugui incloure el Programari d’Apple. Tret que s’indiqui el contrari en les condicions d’aquesta Llicència o es tingui una altra llicència d’Apple: (i) només un usuari pot utilitzar el Programari d’Apple al mateix temps i (ii) no pots fer que el Programari d’Apple estigui disponible en una xarxa on es podria executar o utilitzar al mateix temps en diversos ordinadors. Llevat dels casos permesos de manera explícita a l’apartat 3, no tens autorització per llogar, arrendar, prestar, vendre ni redistribuir el Programari d’Apple ni concedir-ne llicència a tercers.

K. Còpia de seguretat. Pots fer una còpia de seguretat del Programari d’Apple (exclòs el codi ROM d’arrencada i altre microprogramari d’Apple que estigui inserit o contingut d’una altra manera en el maquinari de marca Apple) en un format llegible per l’ordinador només per fer-ne una còpia de seguretat; sempre que la còpia de seguretat inclogui tots els avisos de copyright o propietat que hi hagi a l’original. El codi ROM d’arrencada i el microprogramari es proporciona només per fer-lo servir en maquinari de la marca Apple i no pots copiar, modificar o redistribuir el codi ROM d’arrencada d’Apple o el microprogramari ni qualsevol part.

L. Migració del programari existent. Si utilitzes l’Assistent de Migració/Configuració per transferir programari d’un ordinador de marca Apple a un altre ordinador de marca Apple, recorda que l’ús de la còpia original del programari pot estar prohibit després de transferir-ne una còpia a un altre ordinador, a menys que ja tinguis una còpia amb llicència d’aquest programari als dos ordinadors. Has de comprovar els contractes de llicència del programari rellevants per als termes i a les condicions corresponents. El programari i els serveis de tercers poden no ser compatibles amb aquest Programari d’Apple i la instal·lació del Programari d’Apple pot afectar la disponibilitat i usabilitat d’aquest programari o serveis de tercers.

M. Codi font obert. Alguns components del Programari d’Apple, i els programes de codi font obert de tercers inclosos amb el Programari d’Apple, poden estar o haver estat disponibles a Apple al lloc web Open Source d’Apple (https://www.opensource.apple.com/) (de forma col·lectiva anomenat "Components de Codi Font Obert"). Pots modificar o substituir aquests Components de Codi Font Obert, sempre que: (i) es faci servir el Programari d’Apple modificat resultant en els ordinadors de la marca Apple que et pertanyin o controlis en comptes del Programari d’Apple sense modificar, sempre que cadascun d’aquests ordinadors Apple tinguin una còpia de llicència adequada del Programari d’Apple, i (ii) compleixis la resta de condicions d’aquesta Llicència, a més de les condicions de les llicències corresponents que es puguin aplicar respecte a l’ús de Components de Codi Font Obert. Apple no està obligat a proporcionar actualitzacions, manteniment, garantia, suport tècnic o de qualsevol altra mena, o serveis per al Programari d’Apple modificat resultant. Reconeixes de forma explícita que si es produeix una fallada o danys en el maquinari d’Apple com a resultat de la modificació dels Components de Codi Font Obert del Programari d’Apple, aquesta fallada o danys s’exclouen dels termes i condicions de la garantia de maquinari d’Apple.

N. Prohibició d’efectuar enginyeria inversa. No tens autorització per efectuar les operacions (i acceptes no efectuar-les ni permetre que altres les duguin a terme) de copiar (excepte en els casos permesos expressament per aquesta Llicència o per les Regles d’Ús si et són aplicables), descompilar, realitzar enginyeria inversa, desmuntar, intentar obtenir el codi font, desencriptar, modificar o crear treballs derivats del Programari d’Apple o de qualsevol servei proporcionat pel Programari d’Apple, ni de cap de les seves parts (excepte en els casos i exclusivament dins els límits en què la legislació vigent o els termes i condicions de llicència prohibeixin qualsevol de les restriccions anteriors que regeixin l’ús de Components de Codi Font Obert que pugui estar inclòs en el Programari d’Apple).

O. Compliment de les lleis. Acceptes utilitzar el Programari d’Apple i els Serveis (definits en l’apartat 6 d’aquesta Llicència) complint totes les lleis aplicables, incloses les lleis del país o regió on resideixes o on descarregues i fas servir els Serveis i el Programari d’Apple. A més, acceptes no utilitzar el Programari i els Serveis d'Apple per generar contingut artificial (inclòs, per exemple, contingut artificial, explícit o sexual) de cap manera que estigui prohibida per la llei vigent. És possible que les funcions del Programari d’Apple i els Serveis no estiguin disponibles en tots els idiomes o les regions, i que algunes funcions variïn d’una regió a una altra. Algunes funcions o contingut del Programari i els Serveis d'Apple poden estar subjectes a condicions o restriccions addicionals. Cal connexió a internet per fer servir algunes funcions del Programari d’Apple.

P. Programari de Tercers. Apple ha donat accés a programaris o serveis de tercers determinats per a la teva comoditat com a part del paquet del Programari d’Apple i el pot proporcionar com a actualització o suplement del Programari d’Apple. En la mesura en què el Programari d’Apple conté o proporciona accés a programari o serveis de tercers, Apple no té cap obligació implícita o explícita de proporcionar suport tècnic o d’altra mena per a aquest programari o serveis. Posa’t en contacte amb el proveïdor del programari, el fabricant o el proveïdor del servei directament per obtenir suport tècnic o atenció al client relacionat amb el programari, servei i/o productes.

Q. Canvis al Programari d’Apple. El Programari d’Apple comprovarà periòdicament amb Apple els Canvis al Programari d’Apple. Si està disponible algun canvi, aquest es pot descarregar i instal·lar automàticament a l’ordinador i, si escau, als dispositius perifèrics. En utilitzar el Programari d’Apple, acceptes que Apple descarregui i instal·li automàticament Canvis al Programari d’Apple a l’ordinador i als dispositius perifèrics. Pots desactivar les actualitzacions automàtiques del sistema operatiu i les respostes ràpides de seguretat en qualsevol moment ajustant la configuració que es troba a Configuració del sistema > Actualització del Programari > Avançada.

R. Caràcters del Sistema. D’acord amb els termes i condicions d’aquesta Llicència, pots utilitzar els caràcters Genmoji i Memoji inclosos o creats amb el Programari d’Apple (“Caràcters del Sistema”): (i) mentre executes el programari d’Apple i (ii) per crear el teu propi contingut original i projectes per al teu ús personal i no comercial. Aquesta Llicència no permet cap altre ús dels Caràcters del Sistema, inclosos l’ús, la reproducció, la mostra, l’execució, l’enregistrament, la publicació o la redistribució, entre d’altres, de cap dels Caràcters del Sistema en un context amb ànim de lucre o sense, de distribució pública o amb finalitats comercials.

3. Arrendament per a Serveis permesos de desenvolupadors.
A. Arrendament. Pots arrendar o subarrendar una versió amb llicència vàlida de la totalitat del Programari d’Apple a una persona o organització (cadascun, un “Arrendatari”) sempre que es compleixin totes les condicions següents: 

(i) el Programari d’Apple arrendat només es pot fer servir amb l’única finalitat de proporcionar Serveis permesos de desenvolupadors i cada Arrendatari ha de revisar i acceptar els termes d’aquesta Llicència;

(ii) cada període d’arrendament ha de ser d’un mínim de vint-i-quatre (24) hores consecutives; 

(iii) durant el període d’arrendament, l’Arrendatari usuari final ha de tenir l’ús i el control únics i exclusius del Programari d’Apple i del maquinari de marca Apple on estigui instal·lat, llevat que tu, com a part arrendadora del Programari d’Apple (“Arrendador”), puguis proporcionar suport administratiu per al Programari d’Apple; i 

(iv) abans d’utilitzar el Programari d’Apple, l’Arrendatari usuari final ha de revisar i acceptar els termes aplicables a qualsevol programari preinstal·lat al Programari d’Apple, incloent-hi, sense caràcter limitador, el programari de desenvolupador Xcode d’Apple i qualsevol altre programari d’Apple o de tercers.

A efecte d’aquest apartat 3: (A) Arrendatari usuari final fa referència a un Arrendatari que és l’usuari final que utilitza en última instància el Programari d’Apple arrendat únicament per als Serveis permesos de desenvolupadors; i (B) Serveis permesos de desenvolupadors fa referència als serveis d’integració contínua, inclosos, entre d’altres, el desenvolupament de programari, la creació de programari des de la font, les proves automatitzades durant el desenvolupament de programari i l’execució de les eines de desenvolupador necessàries per donar suport a aquestes activitats. Cada Arrendador ha d’avisar prèviament Apple abans d’arrendar o subarrendar el Programari d’Apple d’acord amb aquest apartat 3 a través d’Apple Developer Relations (https://developer.apple.com/contact/macos-license/).

B. Subarrendament. Un Arrendatari pot, a més, subarrendar el Programari d’Apple segons allò que s’estableix en el present apartat 3, sempre que l’Arrendatari compleixi amb tots els termes del present apartat 3. Un Arrendatari que subarrenda el Programari d’Apple (que també es considera un Arrendador segons el present apartat 3) ha de renunciar per complet a l’ús i el control exclusius del Programari d’Apple i el maquinari de marca Apple on estigui instal·lat al seu Arrendatari durant el període d’arrendament.

C. Compliment. Com a Arrendador, ets responsable de: (i) garantir que cada Arrendatari compleixi els requisits establerts en el present apartat 3; (ii) garantir que cada Arrendatari accepti tots els termes de llicència aplicables; i (iii) ajudar Apple a imposar el compliment d’aquests termes. Si un Arrendatari incompleix aquesta Llicència o altres termes de llicència d’Apple aplicables, els seus drets d’ús del Programari d’Apple quedaran anul·lats automàticament i acceptes cessar immediatament l’ús del Programari d’Apple per part de l’Arrendatari tan bon punt tinguis coneixement d’aquest incompliment o després que Apple t’ho notifiqui per escrit.

D. Virtualització. Per cada còpia del Programari d’Apple subjecta a un arrendament segons aquest apartat 3, l’Arrendador o l’Arrendatari (però no tots dos) poden instal·lar, fer servir i executar còpies o instàncies addicionals del Programari d’Apple en entorns de sistema operatiu virtual d’acord amb l’apartat 2B (iii), sempre que l’Arrendador virtualitzi únicament una sola instància o còpia del Programari d’Apple com a eina d’abastament amb la finalitat de proporcionar a l’Arrendatari accés al Programari d’Apple i la possibilitat d’emprar-lo d’acord amb aquest apartat 3. 

E. Configuració del sistema. Si ets l’Arrendatari, reconeixes que el Programari d’Apple pot haver estat configurat prèviament per l’Arrendador que t’arrenda el Programari d’Apple, inclosa la selecció de configuracions d’anàlisi, serveis de localització i altres funcions relacionades amb la seguretat, la privadesa i la recopilació de dades. Reconeixes i acceptes que Apple no és responsable de la configuració del Programari d’Apple per part de l’Arrendador.

4. Transferència.
A. Si has obtingut el Programari d’Apple preinstal·lat en un maquinari de marca Apple o si has obtingut la llicència per al Programari d’Apple de la Mac App Store o a través d’una actualització de programari, pots fer una única transferència permanent de tots els teus drets de llicència del Programari d’Apple (en el format original proporcionat per Apple) a un tercer, sempre que: (i) el Programari d’Apple es transfereixi amb el maquinari de marca Apple; (ii) la transferència inclogui tot el Programari d’Apple, inclosos tots els seus components i aquesta Llicència; (iii) no conservis cap còpia, total o parcial, del Programari d’Apple, incloses les còpies desades en un ordinador o en qualsevol altre dispositiu d’emmagatzematge; i (iv) el tercer que rebi el Programari d’Apple llegeixi i accepti els termes i condicions d’aquesta Llicència. Als efectes d’aquesta Llicència, si Apple proporciona una actualització (per exemple, de la versió 10.14 a la 10.14.1) per al Programari d’Apple, l’actualització es considera part del Programari d’Apple i no es pot transferir de forma separada de la versió anterior a l’actualització del Programari d’Apple.

B. No pots transferir el Programari d’Apple que hagi estat modificat o substituït d’acord amb l’apartat 2M anterior. Tots els components del Programari d’Apple es proporcionen com a part d’un paquet i no es poden separar del paquet ni es poden distribuir com a aplicacions independents. Cal tenir en compte que el Programari d’Apple subministrat amb un producte de maquinari de marca Apple concret pot ser que no es pugui executar en altres models de maquinari de marca Apple.

C. Qualsevol còpia del Programari d’Apple que pugui proporcionar Apple per a la promoció, l’avaluació, el diagnòstic o la restauració només es pot fer servir per a aquests objectius i no està permès revendre-la ni transferir-la.

D. Apple pot assignar la totalitat d’aquesta Llicència, una part, o bé qualsevol dels drets o de les obligacions que s’estableixen a continuació a qualsevol de les seves entitats afiliades o filials en qualsevol moment i sense avís previ.

5. Consentiment per a la utilització de dades. Algunes funcions, com ara l’Anàlisi, els serveis de localització, Siri, el dictat i l’Spotlight poden requerir informació del teu ordinador per proporcionar les respectives funcions. En el moment d’activar o de fer servir aquestes funcions, se t’informarà de quina informació s’envia a Apple i com podrà emprar-se. Pots obtenir més informació a https://www.apple.com/privacy/. La teva informació es tracta en tot moment segons la política de privacitat d’Apple, disponible a: https://www.apple.com/ca/legal/privacy/.

6. Programari d’Apple, Serveis i Materials de Tercers.
A. General. El Programari d’Apple permet accedir a l’iTunes Store, el Mac App Store, l’Apple Books, el Game Center, l’iCloud, l’app Mapes i l’app News, així com a altres serveis i llocs web d’Apple i de tercers (anomenats, col·lectivament i individualment, “Serveis”). Cal tenir accés a internet per fer ús dels Serveis i, en alguns casos, és necessari disposar d’un Compte d’Apple, acceptar els termes i les condicions addicionals, i pagar tarifes complementàries. En fer servir altres Serveis d’Apple o aquest programari vinculat a un Compte d’Apple, acceptes les condicions aplicables del servei, com ara la darrera versió dels termes i de les condicions dels Serveis de Continguts d’Apple del país o de la regió des del qual hi accedeixes, que pots obtenir i consultar a https://www.apple.com/legal/internet-services/itunes/.

B. Si et subscrius a iCloud, podràs accedir directament des del Programari d’Apple a determinades funcions de l’iCloud, com ara “iCloud Drive”, “Àlbums compartits” i “Cerca”. Reconeixes i acceptes que l’ús que facis de l’iCloud i d’aquestes funcions està subjecte als últims termes i condicions del servei de l’iCloud, que pots obtenir i consultar a: https://www.apple.com/legal/internet-services/icloud/ca.

C. Contingut de l’app News. L’ús que facis del contingut al qual accedeixes mitjançant l’app News queda limitat exclusivament a un ús personal i no comercial; no et transfereix cap dret de propietat sobre el contingut, i exclou, específicament i sense cap limitació, qualsevol dret d’ús comercial o promocional d’aquest contingut.

D. Mapes. El servei i les funcions de mapes del Programari d’Apple (“Mapes”), incloent-hi la cobertura de les dades de mapa, pot variar entre una regió i una altra. Quan actives o utilitzes l’app Mapes, se’t proporciona informació detallada sobre quina informació s’envia a Apple i com es pot fer servir aquesta informació. Reconeixes i acceptes que el teu ús de l'app Mapes està subjecte a la versió més recent dels termes i condicions del servei Mapes, a la qual pots accedir i consultar des de la barra lateral de l’app Mapes.

E. Reconeixes que, en fer servir qualsevol Programari d’Apple o Serveis, és possible que accedeixis a continguts que poden ser considerats ofensius, indecents o censurables, que poden estar identificats o no com a llenguatge per a adults, i que els resultats de qualsevol cerca o de la introducció d’una URL determinada poden generar enllaços o referències a material censurable de manera automàtica i involuntària. No obstant això, acceptes que faràs servir el Programari d’Apple i els Serveis pel teu compte i risc, i que Apple i els seus afiliats, agents, poderdants o llicenciadors no seran responsables davant teu per continguts que es puguin considerar ofensius, indecents o censurables.

F. Alguns Programaris d’Apple i Serveis determinats poden mostrar, incloure o fer disponibles continguts, dades, informació, aplicacions o materials de tercers (“Materials de Tercers”), o bé proporcionar enllaços a alguns llocs web de tercers. En fer servir el Programari d’Apple i els Serveis, reconeixes i acceptes que Apple no és responsable d’examinar o avaluar el contingut, la precisió, la completesa, la puntualitat, la validesa, el compliment del copyright, la legalitat, la decència, la qualitat o qualsevol altre aspecte d’aquests Materials de Tercers o llocs web. Apple i els seus representants, subsidiaris i filials no donen garantia ni suport i no seran responsables davant teu ni davant cap altra persona per cap Servei ni Material de tercers o lloc web, ni per cap altre material, producte o servei de tercers. Els Materials de tercers i els enllaços a altres llocs web es proporcionen exclusivament per a la teva comoditat.

G. Ni Apple ni cap dels seus proveïdors de contingut no garanteixen la disponibilitat, la precisió, la completesa, la fiabilitat ni la puntualitat de la informació borsària, de les dades de localització, de la informació sanitària o de qualsevol altre tipus de dades que mostrin el Programari d’Apple i els Serveis. Les dades financeres que mostrin qualsevol Programari d’Apple i els Serveis tenen una finalitat exclusivament informativa i no s’han de considerar fiables per prendre decisions sobre inversions. Abans d’efectuar qualsevol tipus de transacció de valors basada en la informació obtinguda des del Programari d’Apple i dels Serveis, és recomanable que consultis un assessor financer professional que tingui capacitat legal per oferir assessorament financer al teu país o regió. És recomanable que avaluïs els resultats que genera la intel·ligència artificial per comprovar-ne la precisió i l’adequació al teu ús, inclosa la revisió humana si és el cas, abans de fer servir o de compartir els resultats del Programari d’Apple i dels Serveis. Les dades de localització que faciliten qualsevol Programari d’Apple i els Serveis, inclòs el servei Mapes d’Apple, es proporcionen únicament amb finalitats de planificació o navegació bàsica, i no s’han de considerar una font d’informació fiable en situacions en què calguin dades de localització precises o en què una informació de localització errònia, inexacta, diferida o incompleta pugui ocasionar la mort, lesions personals o danys en la propietat o el medi natural. Acceptes que els resultats que reps del servei Mapes poden variar en relació amb les condicions del terreny o la carretera actuals per factors que poden afectar la precisió de les dades de Mapes, com ara, i sense limitació, la meteorologia, les condicions del trànsit o de la carretera i esdeveniments geopolítics. Per a la teva seguretat, presta atenció sempre als senyals de trànsit i a l’estat actual de la carretera. Segueix les pràctiques de conducció segura i les normes de trànsit, i tingues en compte que les instruccions de les rutes a peu i en bicicleta poden no incloure camins indicats.

H. Sempre que transmetis qualsevol contingut mitjançant l’ús del Programari d’Apple i dels Serveis, declares que tens tots els drets per transmetre’l, o bé que en tens autorització o el permís legal, i que aquest contingut no infringeix les condicions del servei aplicables al Programari d’Apple i als Serveis. Acceptes que el Programari d’Apple i els Serveis inclouen continguts, informació i material que és propietat d’Apple, del propietari del lloc o dels seus llicenciadors i que està protegit per les lleis de propietat intel·lectual aplicables i per altres lleis, incloses, sense caràcter limitador, les lleis de copyright. També acceptes que no faràs servir aquests continguts, informació i material per a cap finalitat que no sigui l’ús permès del Programari d’Apple i dels Serveis o d’una manera que sigui incoherent amb les condicions d’aquesta Llicència o que infringeixi els drets de propietat intel·lectual d’un tercer o d’Apple. No tens autorització per reproduir cap part del Programari d’Apple i dels Serveis, de cap manera ni per cap mitjà. Acceptes no modificar, llogar, arrendar, prestar, vendre, distribuir ni crear treballs derivats basats en el Programari d’Apple i els Serveis per cap mitjà, i acceptes no explotar el Programari i els Serveis d’Apple de cap manera no autoritzada, incloent-hi, sense caràcter limitador, l’ús del Programari i els Serveis d’Apple per transmetre virus, cucs, troians informàtics ni cap altre programari maliciós, o bé per sobrepassar o sobrecarregar la capacitat de la xarxa. A més, acceptes no fer servir el Programari d’Apple ni els Serveis de cap manera que pugui inundar, estafar, assetjar, abusar, espiar, amenaçar, difamar, vulnerar o infringir els drets de cap tercer, i també acceptes que Apple no és responsable de cap manera de qualsevol ús d’aquesta naturalesa ni de les transmissions o dels missatges assetjadors, amenaçadors, difamatoris, ofensius, infractors o il·legals que puguis rebre com a resultat de l’ús de qualsevol Programari d’Apple i dels Serveis.

I. Alguns Programaris d’Apple, Serveis i Materials de Tercers poden no estar disponibles en tots els idiomes ni a tots els països o regions. Apple no declara que el Programari d’Apple, els Serveis i els Materials esmentats siguin adequats o estiguin disponibles per fer-los servir en cap regió determinada. En la mesura que decideixis accedir al Programari d’Apple, als Serveis o als Materials de Tercers o fer-los servir, s’entén que és per iniciativa pròpia i que assumeixes la responsabilitat del compliment de totes les lleis aplicables, incloses, sense caràcter limitador, les lleis locals i les lleis de privadesa i recollida de dades aplicables. Apple i els seus llicenciadors es reserven el dret de modificar, suspendre, retirar o desactivar l’accés al Programari d’Apple i als Serveis en qualsevol moment i sense avís previ. Apple no és responsable en cap cas d’eliminar o desactivar l’accés al Programari d’Apple i als Serveis esmentats. A més, Apple pot imposar límits a l’ús del Programari d’Apple i de Serveis determinats i al seu accés en qualsevol cas i sense cap avís previ ni responsabilitat.

7. Cancel·lació de la Llicència. Aquesta Llicència és vigent fins que es cancel·li. Els drets que et concedeix aquesta Llicència expiraran automàticament o seran revocats sense previ avís d’Apple si incompleixes qualsevol dels termes i condicions que conté. Quan expiri aquesta Llicència, has de deixar de fer servir el Programari d’Apple i destruir-ne totes les còpies, completes o parcials. Els apartats 5, 6, 7, 8, 9, 11, 12 i 13 d’aquesta Llicència continuaran sent vigents després de l’expiració de la Llicència.

8. Exclusió de garanties.
A. Si ets un usuari consumidor (és a dir, si fas servir el Programari d’Apple fora del teu negoci, empresa o entorn professional), és possible que tinguis drets legals en el teu país de residència que prohibeixin que se t’apliquin les limitacions següents, per la qual cosa en aquests països no et seran aplicables. Per obtenir més informació sobre els drets, has de contactar amb una organització local d'assessorament al consumidor i consultar el Suplement Jurisdiccional. 

B. RECONEIXES I ACCEPTES EXPRESSAMENT QUE, DINS ELS LÍMITS PERMESOS PER LA LLEI APLICABLE, L’ÚS DEL PROGRAMARI D’APPLE I DELS SERVEIS REALITZATS PEL PROGRAMARI D’APPLE O ALS QUALS ES PUGUI ACCEDIR DES D’AQUEST PROGRAMARI S’EFECTUA EXCLUSIVAMENT PEL TEU COMPTE I RISC, I QUE ASSUMEIXES TOT EL RISC RELATIU A QUALITAT SATISFACTÒRIA, FUNCIONAMENT, PRECISIÓ I APTITUD.

C. DINS ELS LÍMITS PERMESOS PER LA LLEI APLICABLE, EL PROGRAMARI D’APPLE I ELS SERVEIS ES PROPORCIONEN “TAL COM SÓN” I “TAL COM ESTAN DISPONIBLES”, AMB TOTS ELS SEUS POSSIBLES DEFECTES I SENSE GARANTIA DE CAP TIPUS, I APPLE I ELS LLICENCIADORS D’APPLE (ANOMENATS CONJUNTAMENT “APPLE” ALS EFECTES DELS APARTATS 8 I 9) EXCLOUEN PER MITJÀ D’AQUESTA LLICÈNCIA TOTES LES GARANTIES I CONDICIONS RELATIVES AL PROGRAMARI D’APPLE I ALS SERVEIS, JA SIGUIN EXPRESSES, IMPLÍCITES O LEGALS, INCLOSES, SENSE CARÀCTER LIMITADOR, LES GARANTIES I/O CONDICIONS DE COMERCIABILITAT, QUALITAT SATISFACTÒRIA, IDONEÏTAT PER A UNA FINALITAT DETERMINADA, PRECISIÓ, GAUDI PACÍFIC I NO-INFRACCIÓ DE DRETS DE TERCERS.

D. APPLE NO GARANTEIX, SENS PERJUDICI DEL TEU GAUDI DEL PROGRAMARI D’APPLE I DELS SERVEIS, QUE LES FUNCIONS CONTINGUDES EN EL PROGRAMARI D’APPLE O ELS SERVEIS EFECTUATS O PROPORCIONATS PER AQUEST PROGRAMARI SATISFACIN LES TEVES NECESSITATS, QUE EL FUNCIONAMENT DEL PROGRAMARI D’APPLE I DELS SERVEIS ESTIGUI LLIURE D’INTERRUPCIONS O ERRORS, QUE TOTS ELS SERVEIS CONTINUÏN ESTANT DISPONIBLES, QUE ELS DEFECTES DEL PROGRAMARI D’APPLE O DELS SERVEIS SIGUIN CORREGITS, NI QUE EL PROGRAMARI D’APPLE O DELS SERVEIS SIGUI COMPATIBLE O FUNCIONI AMB QUALSEVOL PROGRAMARI DE TERCERS, APLICACIÓ O SERVEI DE TERCERS. LA INSTAL·LACIÓ D’AQUEST PROGRAMARI D’APPLE POT AFECTAR LA DISPONIBILITAT I LA USABILITAT DE PROGRAMARI, APLICACIONS O SERVEIS DE TERCERS, AIXÍ COM DE PRODUCTES I SERVEIS D’APPLE.

E. RECONEIXES, A MÉS, QUE EL PROGRAMARI D’APPLE I ELS SERVEIS NO ESTAN DESTINATS NI SÓN ADEQUATS PER UTILITZAR-SE EN SITUACIONS O ENTORNS EN QUÈ UNA FALLIDA O RETARD O UN ERROR O IMPRECISIÓ DEL CONTINGUT, DE LES DADES O DE LA INFORMACIÓ PROPORCIONADES PEL PROGRAMARI D’APPLE O PELS SERVEIS POGUESSIN OCASIONAR LA MORT, DANYS PERSONALS O GREUS DANYS FÍSICS O MEDIAMBIENTALS, INCLOSOS, SENSE CARÀCTER LIMITADOR, L’OPERACIÓ D’INSTAL·LACIONS NUCLEARS, DE SISTEMES DE NAVEGACIÓ AÈRIA O COMUNICACIÓ, DE SISTEMES DE CONTROL DEL TRÀNSIT AERI, D’APARELLS DE SUPORT VITAL O D’EQUIPS ARMAMENTÍSTICS.

F. CAP INFORMACIÓ O ASSESSORAMENT ESCRIT O VERBAL FACILITAT PER APPLE O PER UN REPRESENTANT AUTORITZAT D’APPLE GENERARÀ CAP GARANTIA. SI EL PROGRAMARI D’APPLE O ELS SERVEIS RESULTESSIN SER DEFECTUOSOS, ASSUMIRÀS EL COST ÍNTEGRE DE TOTS ELS SERVEIS, REPARACIONS I CORRECCIONS NECESSARIS. ATÈS QUE LES JURISDICCIONS D’ALGUNS PAÏSOS NO PERMETEN L’EXCLUSIÓ DE GARANTIES IMPLÍCITES O LA LIMITACIÓ DE DRETS LEGALS APLICABLES D’UN CONSUMIDOR, ÉS POSSIBLE QUE L’EXCLUSIÓ I LES LIMITACIONS ANTERIORS NO ET SIGUIN APLICABLES.

9. Límit de responsabilitat. EXCEPTE QUE S’INDIQUI EL CONTRARI EN AQUESTA LLICÈNCIA, DINS ELS LÍMITS PERMESOS PER LA LLEI APLICABLE, APPLE, ELS SEUS AFILIATS, AGENTS O DIRECTIUS NO SÓN RESPONSABLES EN CAP CAS DELS DANYS PERSONALS NI DE CAP DANY ACCESSORI, ESPECIAL, INDIRECTE O EMERGENT, INCLOSOS, SENSE CARÀCTER LIMITADOR, ELS DANYS PER LUCRE CESSANT, ELS DANYS A LES DADES O LA PÈRDUA DE DADES, LA NEGLIGÈNCIA EN LA TRANSMISSIÓ O LA RECEPCIÓ DE DADES O INFORMACIÓ (INCLOENT-HI, SENSE CARÀCTER LIMITADOR, LES INSTRUCCIONS, LES TASQUES I ELS MATERIALS DELS CURSOS), LA INTERRUPCIÓ DE L’ACTIVITAT EMPRESARIAL I QUALSEVOL ALTRE TIPUS DE DANY O PÈRDUA COMERCIAL DERIVAT O RELACIONAT AMB EL TEU ÚS O MAL ÚS DEL PROGRAMARI D’APPLE O DELS SERVEIS O DE QUALSEVOL PROGRAMARI, APLICACIÓ O SERVEI DE TERCERS QUE S’UTILITZI JUNTAMENT AMB EL PROGRAMARI D’APPLE O ELS SERVEIS, SIGUI QUINA EN SIGUI LA CAUSA I AMB INDEPENDÈNCIA DE LA TEORIA DE LA RESPONSABILITAT CIVIL (RESPONSABILITAT CONTRACTUAL O EXTRACONTRACTUAL, O ALTRES), FINS I TOT SI APPLE HA ESTAT INFORMAT DE LA POSSIBILITAT QUE ES PRODUEIXIN ELS DANYS ESMENTATS. ATÈS QUE LES JURISDICCIONS D’ALGUNS PAÏSOS NO PERMETEN L’EXCLUSIÓ O LIMITACIÓ DE RESPONSABILITAT PER DANYS PERSONALS O PER DANYS ACCESSORIS O EMERGENTS, ÉS POSSIBLE QUE AQUESTA LIMITACIÓ NO ET SIGUI APLICABLE. La responsabilitat total d’Apple per danys i perjudicis (diferents dels exigits per la llei vigent en els casos en què hi hagi danys personals) no superarà en cap cas la quantitat de dos-cents cinquanta dòlars dels EUA (250 USD). Les limitacions anteriors seran aplicables fins i tot si la solució esmentada no aconsegueix el seu objectiu fonamental. 

10. Control de les exportacions. No estàs autoritzat a utilitzar ni, en cap altre cas, exportar o reexportar el Programari d’Apple, excepte de la manera permesa per la legislació dels Estats Units i per les lleis del país o països en què has obtingut el Programari d’Apple. En concret, però sense caràcter limitador, el Programari d’Apple no es pot exportar ni reexportar a: (a) cap país sotmès a embargament pels Estats Units, o (b) cap persona que figuri en la Llista de Ciutadans Especialment Designats del Departament del Tresor dels Estats Units o en les llistes de Persones Denegades o Entitats Denegades del Departament de Comerç dels Estats Units o qualsevol altra llista de parts restringides. En utilitzar el Programari d’Apple, s’entén que declares i garanteixes que no ets en cap d’aquests països i que no figures en cap de les llistes esmentades. Així mateix, acceptes no utilitzar el Programari d’Apple amb finalitats prohibides per la legislació dels Estats Units, inclosos, sense caràcter limitador, el desenvolupament, el disseny, la fabricació o la producció de míssils o armes nuclears, químiques o biològiques.

11. Usuaris finals del govern i entitats i socis comercials coberts per l’HIPAA.
A. Usuaris finals del govern. El Programari d’Apple i la documentació relacionada es consideren “Productes comercials”, segons la definició que fa d’aquest terme l’apartat 48, paràgraf 2.101, del Codi de Normes Federals (CFR) dels Estats Units, i consten de “Programari informàtic d’ús comercial” i “Documentació de programari informàtic d’ús comercial”, d’acord amb l’ús que fan d’aquests termes els apartats 48, paràgraf 12.212, o 48, paràgraf 227.7202, del CFR, segons el que escaigui. En virtut dels apartats 48, paràgraf 12.212, i 48, paràgrafs del 227.7202-1 al 227.7202-4, del CFR, segons el que escaigui, el Programari Informàtic d’Ús Comercial i la Documentació de Programari Informàtic d’Ús Comercial es distribueixen i es concedeixen sota llicència a usuaris finals de l’Administració dels Estats Units: (a) únicament com a Productes Comercials i (b) només amb els drets concedits a tots els altres usuaris finals per mitjà dels termes i condicions d’aquesta Llicència. Queden reservats els drets no publicats, d’acord amb les lleis de copyright dels Estats Units.

B. Entitats i socis comercials coberts per l’HIPAA. Si ets una entitat o un soci comercial cobert per l’HIPAA, no utilitzaràs el Programari d'Apple, els Serveis d'Apple ni cap component o funció dels mateixos per crear, rebre, mantenir o transmetre informació de salut sensible i d'identificació individual, inclosa la informació de salut protegida, ni utilitzaràs el Programari d'Apple o els Serveis d'Apple de cap manera que converteixi Apple (o qualsevol filial d'Apple) en el teu soci comercial o de qualsevol tercer. Els termes que s’utilitzen en aquesta secció tindran el mateix significat segons es defineix a l’apartat 45, paràgraf 160.103, del CFR dels Estats Units.

12. Llei aplicable i independència de les estipulacions. Aquesta Llicència es regirà i interpretarà d’acord amb les lleis de l’Estat de Califòrnia als EUA, excepte si es produeix un conflicte amb les disposicions legals. Aquesta Llicència no estarà regida per la Convenció de les Nacions Unides sobre Contractes de Compravenda Internacional de Mercaderies, l’aplicació de la qual s’exclou expressament. Si ets un consumidor resident al Regne Unit, aquesta Llicència es regirà per les lleis corresponents a la jurisdicció on resideixes. Si, per qualsevol raó, un tribunal competent declarés no vàlida alguna disposició o un fragment d’alguna disposició d’aquesta Llicència, la resta de la Llicència continuarà sent plenament vigent i efectiva.

13. Contracte íntegre i idioma de referència. Aquesta Llicència constitueix el contracte complet entre tu i Apple respecte al Programari d’Apple i substitueix tots els contractes anteriors o actuals relatius al seu objecte. Cap modificació o esmena d’aquesta Llicència no serà vàlida si no s’efectua per escrit i du la signatura d’Apple. Tota traducció d’aquesta Llicència s’efectua per satisfer les necessitats dels diferents països, i si sorgís cap conflicte entre la versió en anglès i qualsevol versió en una altra llengua, prevaldrà la versió en anglès d’aquesta Llicència, dins els límits permesos per les lleis de cada país.

14. Reconeixements de tercers.
A. Algunes parts del Programari d’Apple poden utilitzar o incloure programari de tercers i altres materials amb copyright. Els reconeixements, els termes i condicions de llicència i les limitacions de responsabilitat corresponents als materials esmentats estan inclosos en la documentació electrònica del Programari d’Apple, i l’ús que facis d’aquests materials està subjecte als respectius termes i condicions. L’ús del servei Google Safe Browsing està subjecte a les Condicions del Servei de Google (https://www.google.com/intl/ca/policies/terms/) i a la Política de Privadesa de Google (https://www.google.com/intl/ca/policies/privacy/).

B. Algunes biblioteques de programari i altre programari de tercers inclòs en el Programari d’Apple és programari lliure o que es concedeix sota Llicència de Públic General GNU (GPL) o Llicència Pública General Reduïda de GNU (LGPL), segons correspongui. Pots obtenir una còpia completa en un format llegible per l’ordinador del codi font per a aquest programari lliure d’acord amb els termes i condicions de la GPL o LGPL, segons correspongui, de franc excepte pel cost del suport, enviament i manipulació, si envies una sol·licitud per escrit a Apple a opensource@apple.com. El programari GPL/LGPL es distribueix per si pot resultar d’utilitat, però SENSE CAP GARANTIA, ni tan sols la garantia implícita de COMERCIABILITAT o IDONEÏTAT PER A UNA FINALITAT DETERMINADA. S’inclou una còpia de la GPL i LGPL amb el Programari d’Apple.

C. Ús d’MPEG-4. Aquest producte es concedeix sota llicència d’acord amb l’MPEG-4 Visual Patent Portfolio License (Llicència de la Cartera de Patents de l’Estàndard Visual MPEG-4) per a la codificació conforme a l’estàndard MPEG-4 Systems Standard, llevat que siguin necessaris una llicència addicional i el pagament de drets d’autor per a la codificació en connexió amb (i) dades emmagatzemades o duplicades en suports físics que es paguen en funció de cada títol en propietat i/o (ii) dades que es paguen en funció de cada títol en propietat i es transmeten a un usuari final per a l’emmagatzematge i/o l’ús permanent. Aquesta llicència addicional es pot obtenir a MPEG LA, LLC. Visita https://www.mpegla.com per obtenir més detalls.

Aquest producte es concedeix sota llicència d’acord amb l’MPEG-4 Visual Patent Portfolio License (Llicència de la Cartera de Patents de l’Estàndard Visual MPEG-4) per a l’ús personal i no comercial d’un consumidor per (i) codificar vídeo conforme a l’Estàndard Visual MPEG-4 (“Vídeo MPEG-4”) i/o per (ii) descodificar vídeo MPEG-4 que hagi estat codificat per un consumidor al llarg d’una activitat personal i no comercial i/o s’hagi obtingut d’un proveïdor de vídeo amb llicència d’MPEG LA per subministrar vídeo MPEG-4. No es concedeix ni s’entén que s’ha concedit tàcitament cap altra llicència per a cap altre ús. Pots obtenir més informació, per exemple sobre usos promocionals, interns i comercials, i concessions de llicències a MPEG LA, LLC. Visita https://www.mpegla.com.

D. Avís sobre H.264/AVC. Sempre que el teu Programari d’Apple inclogui funcions de codificació i/o descodificació d’AVC, l’ús comercial de l’H.264/AVC està subjecte a una llicència addicional, i s’hi aplica la disposició següent: LA FUNCIÓ AVC EN AQUEST PRODUCTE ES CONCEDEIX SOTA LLICÈNCIA ÚNICAMENT PER A L’ÚS PERSONAL I NO COMERCIAL D’UN CONSUMIDOR PER (i) CODIFICAR VÍDEO SEGONS L’ESTÀNDARD AVC («VÍDEO AVC») I/O (ii) DESCODIFICAR VÍDEO AVC QUE HAGI ESTAT CODIFICAT PER UN CONSUMIDOR AL LLARG D’UNA ACTIVITAT PERSONAL I NO COMERCIAL I/O VÍDEO AVC QUE S’HAGI OBTINGUT D’UN PROVEÏDOR DE VÍDEO AMB LLICÈNCIA PER SUBMINISTRAR VÍDEO AVC. POTS OBTENIR INFORMACIÓ SOBRE ALTRES USOS I LLICÈNCIES A MPEG LA L.L.C. VISITA HTTPS://WWW.MPEGLA.COM.

E. Avís sobre AMR. La funció de codificació i descodificació multitaxa adaptativa (“AMR”) en aquest producte no té llicència per realitzar trucades mòbils de veu o per fer-se servir en productes de telefonia fabricats en l’arquitectura QuickTime per a la plataforma Windows. La funcionalitat de codificació i descodificació AMR d'aquest producte tampoc té llicència per utilitzar-se en una infraestructura de comunicacions mòbil, incloses: estacions base, controladors d'estacions base/controladors de xarxa de ràdio, centres de commutació i passarel·les cap a i des de la xarxa pública commutada.

F. Avís de l’FAA. Les dades d’Informació de l’Estat del Sistema Aeroespacial Nacional i de la Imatge de la Situació d’Aeronaus (de manera col·lectiva anomenades “Dades de vol”) que es mostren a través del Programari d’Apple estan generades per l’Administració d’Aviació Federal (FAA, per les sigles en anglès). Acceptes no distribuir Dades de Vol sense el consentiment previ per escrit de l’FAA. L’FAA i Apple exclouen totes les garanties, explícites o implícites (incloses les garanties implícites de comerciabilitat i idoneïtat per a una finalitat determinada), respecte a l’ús i precisió de les Dades de Vol. Acceptes que l’FAA i Apple no són responsables, de manera col·lectiva o individual, de les pèrdues, dels danys, de les reclamacions, de les responsabilitats, de les despeses o de les penalitzacions ni de qualsevol dany indirecte, especial, secundari, accessori o emergent derivat de l’ús de Dades de Vol. El Programari d’Apple no està patrocinat o recolzat per l’FAA. L’FAA no és responsable dels problemes tècnics o del sistema, i no t’has de posar en contacte amb l’FAA respecte a aquests problemes o sobre els conflictes relatius al flux de trànsit operatiu.

G. Ús dels Perfils de Color d’Adobe. Pots utilitzar el programari Adobe Color Profile inclòs amb el Programari d’Apple amb aquesta Llicència, però Adobe no té cap obligació de proporcionar suport per a aquests Perfils de Color, incloent-hi les actualitzacions o futures versions dels perfils o altres elements. A banda de les disposicions dels apartats 8 i 9 anteriors, EN CAP CAS ADOBE SERÀ RESPONSABLE PELS DANYS, RECLAMACIONS O COSTOS DE QUALSEVOL MENA QUE TINGUI. El programari Adobe Color Profile distribuït amb el Programari d’Apple també està disponible per a la seva descàrrega a Adobe a https://www.adobe.com.

H. Contracte de llicència de l’usuari final de Gracenote®. Aquesta aplicació o dispositiu conté programari de Gracenote, Inc de Emeryville, Califòrnia (denominat “Gracenote”). Aquest programari de Gracenote (el “Programari de Gracenote”) permet que aquesta aplicació efectuï la identificació del disc o de l’arxiu i obtingui informació sobre la música, incloent-hi el nom, l’artista, la cançó i el títol (“Dades de Gracenote”) dels servidors en línia o bases de dades incrustades (denominats col·lectivament “Servidors de Gracenote”) i efectuar altres funcions. Pots utilitzar les dades de Gracenote només mitjançant les funcions per a l’Usuari final d’aquesta aplicació o dispositiu.

Acceptes que faràs servir les Dades, el Programari i els Servidors de Gracenote només per a ús personal i no comercial. Acceptes no assignar, copiar, transferir ni transmetre el programari ni dades de Gracenote a tercers. ACCEPTES NO USAR NI EXPLOTAR DADES, EL PROGRAMARI NI ELS SERVIDORS GRACENOTE, EXCEPTE SEGONS PERMÈS EXPRESSAMENT EN EL PRESENT DOCUMENT.

Acceptes que la teva llicència no exclusiva per usar les dades, el programari i els servidors Gracenote acabarà si infringeixes aquestes restriccions. Si la teva llicència acaba, acceptes cessar tot ús de les dades, el programari i els servidors Gracenote. Gracenote es reserva tots els drets de les dades, el programari i els servidors Gracenote, inclosos els drets de propietat. Sota cap circumstància Gracenote assumirà cap responsabilitat de pagar per la informació que lliuris. Acceptes que Gracenote, Inc. pot fer valdre els seus drets en virtut d’aquest Contracte en contra teu directament en el seu propi nom.

El servei Gracenote utilitza un identificador exclusiu per a registrar consultes amb finalitats estadístiques. L’objectiu de l’identificador numèric assignat a l’atzar és permetre que el servei Gracenote compti les consultes sense saber res sobre qui ets. Per obtenir més informació, consulta el lloc web, on trobaràs la Política de privacitat de Gracenote per al servei Gracenote.

Rebràs llicència per al programari Gracenote i cada element de les dades de Gracenote “TAL COM SÓN”. Gracenote no manifesta ni emet garanties, expresses ni implícites, sobre l’exactitud de les dades de Gracenote continguts en els servidors Gracenote. Gracenote es reserva el dret a eliminar les dades dels servidors Gracenote o a canviar les categories de dades per qualsevol motiu que consideri suficient. No es garanteix que el programari o els servidors Gracenote estiguin lliures d’errors o que el funcionament del programari o els servidors Gracenote serà ininterromput. Gracenote no està obligat a proporcionar categories o tipus de dades noves millorats o addicionals que Gracenote pugui decidir proporcionar en el futur, i té la llibertat de posar terme als seus serveis en qualsevol moment. GRACENOTE INVALIDA TOTES LES GARANTIES EXPRESSES O IMPLÍCITES, INCLOENT, PERÒ SENSE LIMITAR-HI LES GARANTIES IMPLÍCITES DE COMERCIABILITAT, IDONEÏTAT PER A UNA FINALITAT EN PARTICULAR, TÍTOL I INCOMPLIMENT. GRACENOTE NO GARANTEIX ELS RESULTATS QUE S’OBTINDRAN AMB L’ÚS DEL PROGRAMARI O DE QUALSEVOL SERVIDOR GRACENOTE. EN CAP CAS GRACENOTE SERÀ RESPONSABLE PER DANYS CONSEQÜENTS O ACCIDENTALS NI PER LA PÈRDUA DE GUANYS O INGRESSOS.

15. Restriccions del servei Yahoo Search. El servei Yahoo Search disponible per mitjà del Safari es concedeix sota llicència únicament per utilitzar-lo en els països i regions següents: Alemanya, Argentina, Aruba, Austràlia, Àustria, Bahames, Barbados, Bèlgica, Bermudes, Brasil, Bulgària, Canadà, Colòmbia, Corea del Sud, Dinamarca, El Salvador, Equador, Eslovàquia, Eslovènia, Espanya, Estats Units, Filipines, Finlàndia, França, Grenada, Grècia, Guatemala, Hongria, Illes Caiman, Hong Kong, Índia, Indonèsia, Irlanda, Islàndia, Itàlia, Jamaica, Japó, Letònia, Lituània, Luxemburg, Malàisia, Malta, Mèxic, Nicaragua, Noruega, Nova Zelanda, Països Baixos, Panamà, Perú, Polònia, Portugal, Puerto Rico, Regne Unit, República Txeca, República Dominicana, Romania, Saint Vincent, Santa Lucia, Singapur, Suècia, Suïssa, Tailàndia, Taiwan, Trinitat i Tobago, Turquia, Uruguai, Veneçuela, Xile, Xina continental i Xipre.

EA1955
11/07/2025

————————————

Suplement Jurisdiccional

Austràlia

Pel que fa als consumidors d’Austràlia, res d’aquesta Llicència afecta, o pretén afectar, els teus drets legals en virtut de la Llei australiana del consumidor (incloent-hi les garanties del consumidor).

Si fas servir el FaceTime o l'iMessage a Austràlia, aquestes condicions addicionals s'apliquen a l'ús que fas d'aquests serveis. Acceptes no utilitzar el FaceTime o l'iMessage per enviar, generar, distribuir, emmagatzemar, sol·licitar o accedir a categories de contingut tal com indica la Llei australiana de seguretat en línia i els estàndards i requisits d'implementació relacionats amb la seguretat electrònica. Aquestes categories inclouen, en la mesura que estigui prohibit, contingut que inclogui material d'abús o explotació sexual infantil; promogui, insti o faciliti actes terroristes; planifiqui o faciliti activitats il·legals; contingui material delictiu o violent; contingui material relacionat amb drogues nocives o il·legals que descrigui, representi, expressi o tracti de qualsevol altra manera qüestions d'abús o addicció a les drogues, o proporcioni instruccions detallades per al mal ús o promoció del mateix, sense cap justificació. Apple es reserva el dret d'impedir l'ús del FaceTime i de l'iMessage si envies, generes, distribueixes, emmagatzemes, sol·licites o accedeixes a aquest contingut (incloent-hi suspendre't o eliminar-te del FaceTime i l'iMessage, imposar restriccions a l'ús d'aquests serveis o eliminar, suprimir o limitar l'accés al material d'aquests serveis, segons correspongui). També accepteu que sou responsable d'assegurar-vos que tot ús del FaceTime i l’iMessage a través del vostre compte o al vostre dispositiu no infringeixi els termes d'aquesta Llicència.

Japó

No obstant qualsevol altre condició d’aquesta Llicència, si s’aplica la Llei de contractes del consumidor del Japó, les condicions que limiten la responsabilitat d’Apple per danys derivats de l’incompliment del contracte o d’un acte il·lícit comès per Apple no s’aplicaran si aquests danys es deuen a una falta intencionada o negligència greu per part d’Apple.

Corea

Condicions d'ús d'Apple per al servei d'informació d'ubicació i el servei basat en la ubicació aplicables a Corea 

A continuació s'indiquen les condicions d'ús aplicables als serveis d'ubicació proporcionats per Apple Inc. ("Apple") per als productes i serveis d'Apple. Les condicions d'ús següents s'apliquen juntament amb els Contractes de Llicència de Programari d'Apple aplicables, el consentiment per a la recopilació d'informació d'ubicació inclosa en el formulari de sol·licitud de l'operador de telefonia mòbil i l'iPhone i altres Termes i Condicions rellevants.

1. Tarifes per Servei. Apple proporciona els seus serveis d’ubicació als usuaris dels productes fabricats i venuts per Apple sense cap cost addicional.

2. Detalls del Servei. Amb el consentiment de l'usuari, es proporcionen serveis d’ubicació per a Apple i aplicacions i llocs web de tercers per recopilar i utilitzar informació basada en la ubicació actual d'un dispositiu o element, com ara (i) una aplicació de mapes que permet als usuaris localitzar la seva posició actual al mapa; (ii) una aplicació de càmera que permet als usuaris incloure la ubicació de fer fotos o vídeos; (iii) una aplicació de brúixola; (iv) una aplicació que permet als usuaris compartir la ubicació del seu dispositiu o localitzar un dispositiu o element perdut; i (v) una aplicació relacionada amb la tecnologia d’ubicació desenvolupada per Apple o desenvolupadors externs. Tingues en compte que si un usuari vol utilitzar qualsevol aplicació o servei extern que proporcioni informació d'ubicació als productes d'Apple, l'usuari ha de conèixer i complir l'acord de llicència del desenvolupador o proveïdor de serveis en qüestió i la política de privacitat per a la informació d'ubicació utilitzada en aquesta aplicació o servei.

3. Informació sobre la ubicació. Els productes d'Apple amb funcions d'ubicació, com l'iPhone, enviaran periòdicament ubicacions geoetiquetades de punts d'accés Wi-Fi i torres de telefonia mòbil properes (quan sigui compatible amb un dispositiu) de forma anònima i xifrada a Apple per millorar la precisió i el rendiment de la tecnologia d'ubicació d'Apple. Aquesta informació només es transmet quan l'usuari està connectat a una xarxa Wi-Fi o mòbil. A part de les ubicacions geoetiquetades anònimes, la informació d'ubicació personal es comparteix amb serveis com Cerca quan els usuaris decideixen compartir la ubicació, marcar un dispositiu o un element com a perdut o activar Envia la darrera ubicació, i s'emmagatzema xifrada als servidors d'Apple durant 24 hores.

4. Finalitat de la recopilació d'informació d'ubicació i del període de conservació

Apple conserva la informació d'ubicació amb la finalitat de proporcionar els serveis d'ubicació a l'usuari. Apple elimina la informació d'ubicació quan s'aconsegueix el propòsit de recopilar i utilitzar aquesta informació d'ubicació i no cal conservar-la.

5. Drets dels usuaris i tutors legals i formes d'exercici d'aquests drets

Els usuaris poden controlar els serveis d'ubicació d'Apple al seu dispositiu en qualsevol moment des de Configuració > Privacitat i seguretat > Localització. Pots obtenir informació addicional sobre els drets dels usuaris per controlar la localització a Localització i privacitat d'Apple a https://www.apple.com/kr/legal/privacy/data/ko/location-services/.

La informació sobre els drets dels usuaris i tutors legals en relació amb la informació personal està disponible a l'Addenda coreana de la Política de privacitat d'Apple a https://www.apple.com/kr/legal/privacy/kr/index.html.

6. Detalls sobre la notificació als usuaris de la provisió d'informació d'ubicació als tercers designats

El dispositiu de l'usuari no proporciona informació d'ubicació a tercers sense el seu consentiment. L'usuari serà notificat si es proporciona informació d'ubicació a tercers designats amb el consentiment de l'usuari.

7. Motius i període de conservació dels registres de dades d'informació d'ubicació

Apple i els dispositius Apple conserven registres que verifiquen la recopilació, l'ús i el subministrament d'informació d'ubicació durant almenys 6 mesos.

8. Compliment de la llei. Apple assumirà les responsabilitats relacionades amb la prestació del servei de localització d'acord amb les lleis i regulacions pertinents. 

9. Informació de contacte. Si tens cap pregunta o problema pel que fa a la localització, posa't en contacte amb Apple Korea Ltd.

Apple Korea Ltd.
517, Yeongdong-daero, Gangnam-gu, Seül
39F, ASEM Tower (06164)
Tel.: +82 2 6712 6700

Darrera actualització el 31 de març de 2025. S'han fet actualitzacions per tenir en compte els serveis addicionals proporcionats per Apple.

Regne Unit

Si utilitzes el Programari i els Serveis d'Apple al Regne Unit, aquestes condicions addicionals s'apliquen al teu ús.

1. Contingut il·legal
Apple ha desenvolupat diversos sistemes i processos dissenyats per protegir els usuaris de contingut il·legal que es pot aplicar al Programari o als Serveis d'Apple segons consideri adequat en funció de la naturalesa de la funció o Servei del Programari d'Apple i dels riscos associats per als usuaris. Aquests sistemes i processos poden incloure, per exemple, funcions de bloqueig, moderació humana o la possibilitat que els usuaris desactivin determinades funcionalitats. En alguns casos, es pot utilitzar tecnologia proactiva per protegir els usuaris de contingut il·legal, com ara la tecnologia de detecció d'imatges.

Algunes d'aquestes mesures de seguretat, com ara les eines d'informes disponibles, estan dissenyades per minimitzar el temps durant el qual pot haver-hi contingut il·legal greu al Programari i als Serveis d'Apple. Amb aquesta finalitat, el contingut il·legal greu inclou contingut de terrorisme, contingut d'explotació i abús sexual infantil i altres continguts nocius. Apple utilitza sistemes i processos proporcionats dissenyats per eliminar ràpidament contingut quan rep una alerta o té coneixement del contingut del Programari i els Serveis d'Apple que Apple considera il·legals.

Si has trobat contingut que consideres il·legal mentre utilitzes el Programari i els Serveis d'Apple, pots informar-ne seguint els processos establerts a https://www.apple.com/uk/legal/online-safety/index.html. Després d'enviar un informe, Apple el revisarà en funció de les obligacions legals d'Apple i d'aquesta Llicència. Després de revisar-lo, Apple pot eliminar el contingut i també pot prendre altres mesures que consideri adequades o necessàries.

2. Informes i impugnacions sobre contingut il·legal
Si has generat, carregat o compartit contingut al Programari o als Serveis d'Apple, pots enviar un informe seguint els processos establerts a https://www.apple.com/uk/legal/online-safety/index.html en les següents circumstàncies: (a) si el teu contingut s'ha eliminat del Programari o dels Serveis d'Apple, o si se t'ha avisat o se t'ha suspès, prohibit o restringit l'accés o l’ús dels Serveis d'Apple, sobre la base que el teu contingut és contingut il·legal; o (b) si alguna tecnologia utilitzada per Apple ha provocat que el teu contingut s'elimini o se’n limiti l'accés d'una manera que creus que no està contemplada en aquesta Llicència o que infringeix aquesta Llicència.

També pots enviar un informe si creus que Apple no compleix les seves obligacions legals en relació amb el contingut il·legal, la denúncia de contingut, el dret dels usuaris a la llibertat d'expressió dins de la llei o la privacitat dels usuaris.

Després d'enviar un informe, Apple el revisarà en funció de les obligacions legals d'Apple i d'aquesta Llicència. Després de la revisió, Apple decidirà si vol actuar en relació amb el teu informe. Apple també pot prendre altres mesures que consideri oportunes i informar-te del resultat del teu informe.

Si et suspenen o cancel·len del Programari o els Serveis d'Apple, o si el contingut que generes, penges o comparteixes s'elimina del Programari o els Serveis d'Apple, o se’t restringeix l'accés, per incompliment d'aquesta Llicència, tens dret a iniciar accions per incompliment de contracte. 

————————————
Termes i condicions d’Apple Pay i l’app Cartera

Aquests termes i condicions d’Apple Pay i l’app Cartera (les “Condicions d’Apple Pay i l’app Cartera”) complementen el contracte de llicència del Programari d’Apple per a macOS (la “Llicència”); tant els termes i les condicions de llicència com les Condicions d’Apple Pay i l’app Cartera regeixen l’ús que fas de la funció Apple Pay (“Apple Pay”) i l’app Cartera (“Cartera”), a les quals es pot fer referència com a “Servei” en relació amb aquesta Llicència. Els termes en majúscula que figuren en aquestes Condicions d’Apple Pay i l’app Cartera tenen els significats que estableix la Llicència. L’acceptació d’aquestes Condicions d’Apple Pay i l’app Cartera constitueix l’acceptació de les Condicions d’Apple Pay i l’app Cartera respectives en tots els teus dispositius Apple compatibles amb Apple Pay i Cartera.

Apple Pay i el suport de les teves Targetes Compatibles (tal com es defineix a continuació) a l’app Cartera (“Cartera”) els proporciona Apple Payments Services LLC (“Apple Payments Services”) als Estats Units. Fora dels Estats Units se n’encarreguen altres filials d’Apple. L’app Cartera la proporcionen Apple i altres filials d’Apple. Pel que fa als Serveis prestats, tant Apple i Apple Payments Services com les filials respectives d’Apple constitueixen cadascuna una part d’aquestes Condicions d’Apple Pay.

1. Visió general 

Apple Pay

Apple Pay et permet fer pagaments sense contacte amb targetes de crèdit, dèbit i prepagament, i també amb serveis de pagament a terminis de tercers en alguns llocs web. És possible que l’Apple Pay i algunes de les seves funcions només estiguin disponibles en algunes regions i amb determinats emissors de targetes, xarxes de pagament, venedors i tercers.

App Cartera

L’app Cartera et permet emmagatzemar representacions virtuals de targetes de crèdit, de dèbit i de prepagament per fer-les servir amb Apple Pay (en conjunt, “Targetes Compatibles”). És possible que les Targetes Compatibles només estiguin disponibles en regions determinades i amb alguns col·laboradors concrets. Les Targetes Compatibles poden canviar de tant en tant.

2. Requisits

Per instal·lar i fer servir l’Apple Pay i l’app Cartera, has de tenir (i) una versió del programari d’Ordinador Mac compatible amb els Serveis (de vegades es recomana l’última versió i de vegades és obligatori), (ii) un Compte d’Apple vinculat a un compte iCloud en regla amb Apple i (iii) accés a internet o a dades mòbils (es podrien aplicar tarifes). Amb algunes excepcions, les Targetes Compatibles només estan disponibles per als usuaris majors de 13 anys i poden estar subjectes a més restriccions per edat que imposi iCloud, l’emissor rellevant, el venedor o altres tercers.

3. Utilització dels serveis

Apple Pay està destinat a un ús personal i és possible que només puguis facilitar les teves pròpies Targetes Compatibles. Si facilites una targeta corporativa compatible, declares que tens l’autorització de la teva empresa i que pots sotmetre l’empresa a aquestes Condicions d’Apple Pay i l’app Cartera i a totes les transaccions efectuades mitjançant l’ús d’Apple Pay i l’app Cartera. 

Acceptes no fer servir Apple Pay per a finalitats il·legals o fraudulentes ni per a qualsevol altre propòsit que prohibeixi la Llicència i aquestes Condicions d’Apple Pay. A més, acceptes fer servir Apple Pay de conformitat amb les lleis i reglaments aplicables. Acceptes no interferir ni interrompre el Servei d’Apple Pay (incloent l’accés al Servei per qualsevol mitjà automatitzat) ni cap servidor o xarxa que estigui connectat al Servei, així com tampoc cap política, requisit o norma de les xarxes connectades al Servei (incloent-hi qualsevol accés no autoritzat, ús o monitoratge de dades o trànsit de xarxa).

Pots fer servir Apple Pay al teu Ordinador Mac compatible per iniciar pagaments als llocs web. Pots completar la compra si autoritzes la transacció fent servir el teu Mac amb Touch ID o contrasenya, o un iPhone o Apple Watch compatible. Si completes la compra al teu Ordinador Mac, has de tenir una Targeta Compatible associada a un compte d’iCloud actiu. Si completes la compra amb l’iPhone o l’Apple Watch (col·lectivament, els “Dispositius compatibles”), has de tenir iniciada la sessió amb el mateix Compte d’Apple que al teu ordinador Mac.

Quan fas servir Apple Pay en un navegador web de l’ordinador que no sigui Safari, has de tenir una Targeta Compatible que hagi estat assignada a un iPhone o iPad compatibles. A banda de les condicions que estableixen aquestes Condicions d’Apple Pay, l’ús que facis d’Apple Pay per iniciar pagaments en llocs web està subjecte als termes i condicions addicionals d’Apple Pay i de l’app Cartera aplicables als teus dispositius compatibles, els quals queden incorporats en aquest document mitjançant aquesta referència i als quals pots accedir si vas a: Configuració > General > Informació > Avís legal > Llicència, al teu iPhone, o bé a Informació > Avís legal > Llicència des de l’app Apple Watch en un iPhone enllaçat. Els Dispositius Compatibles poden variar amb el temps.

4. Relació d’Apple amb tu

Només a l’efecte d’aquesta Secció 3, “Apple” fa referència, col·lectivament, a Apple Inc., a Apple Payments Services LLC i a les respectives filials d’Apple. L’ús que facis de l’Apple Pay es regirà per aquests Termes de l’Apple Pay i els termes del contracte de titularitat de la targeta amb l’emissor o tercer responsable de la teva Targeta Compatible.

Apple no és una entitat financera. Les Targetes Compatibles no les emet ni les manté Apple; Apple no processa pagaments ni té cap control sobre els pagaments, les devolucions de càrrecs, les devolucions, els reemborsaments, les recompenses, els valors, els descomptes, les comandes, el compliment de les comandes o altres activitats comercials que puguin sorgir de l’ús d’Apple Pay o de l’app Cartera.

Els pagaments a terminis amb Apple Pay reben l’assistència i els gestionen tercers. Si decideixes fer pagaments a terminis o comprar i posposar el pagament amb un tercer fent servir Apple Pay, estableixes un contracte amb el tercer, i les decisions d’elegibilitat i el reemborsament de la teva obligació de compra es regeixen per les condicions de servei d’aquest tercer que se’t presenten en fer el pagament. Apple no és part de cap acord entre tu i aquest tercer, i rebutja expressament qualsevol responsabilitat respecte a aquests serveis i acords de pagament a terminis.

Els termes i condicions dels contractes de titularitat de targetes que puguis haver subscrit amb l’emissor de la targeta continuaran regint l’ús que facis de les teves Targetes Compatibles i l’ús que en facis en relació amb Apple Pay. De manera similar, la teva compra de qualsevol producte o servei feta utilitzant la funció Apple Pay estarà subjecta als termes i les condicions del comerç.

Cap disposició de la Llicència o d’aquestes Condicions d’Apple Pay i l’app Cartera modifica els termes i condicions de qualsevol contracte de titularitat de targetes, contracte amb el comerç o altres termes i condicions aplicables a l’ús de les funcions d’Apple Pay, i aquests termes i condicions regeixen l’ús que facis de la funció d’Apple Pay corresponent i de la seva representació virtual existent al teu Ordinador Mac compatible.

Acceptes que Apple no forma part dels teus contractes de titularitat de targeta o venda, ni tampoc és responsable (a) del contingut, de l’exactitud o de la disponibilitat de les Targetes Compatibles, de les activitats comercials, de les transaccions, de les compres, de les comandes, de la tramitació de comandes o dels comprovants de pagament durant l’ús d’Apple Pay o l’app Cartera; (b) de l’emissió de crèdit o l’avaluació de l’elegibilitat per al crèdit; (c) de les activitats dels emissors, venedors o altres tercers relacionats amb l’ús d’Apple Pay o l’app Cartera; (d) de les decisions preses per un emissor, venedor o altres tercers en relació amb una Targeta Compatible; (e) de l’acumulació o del bescanvi de recompenses o valor emmagatzemat en relació amb les Targetes Compatibles, o (f) del finançament o la recàrrega de Targetes Compatibles de prepagament. Per a qualsevol disputa o dubte sobre les Targetes Compatibles o l’activitat comercial associada, posa’t en contacte amb l’emissor o el venedor corresponent. Si tens preguntes sobre l'Apple Pay o l’app Cartera, posa’t en contacte amb el servei d'assistència d'Apple a la teva regió; el número d'assistència telefònica en directe d'Apple per a cada regió es pot consultar a https://support.apple.com/106932.

5. Privacitat

Quan facis servir Apple Pay per iniciar una transacció que s’hagi de completar en un Dispositiu Compatible, Apple Pay transferirà les dades del pagament en format encriptat entre el teu Ordinador Mac i el Dispositiu Compatible per completar la transacció. Quan facis servir Apple Pay per fer una transacció de pagament en un MacBook Pro amb Touch ID integrat, la informació de pagament es proporcionarà al lloc web de manera encriptada com a part de la transacció. Quan afegeixis una targeta al servei Apple Pay en un MacBook Pro amb Touch ID, s’enviarà a Apple informació sobre el teu dispositiu, com ara si tens activades determinades configuracions i sobre alguns paràmetres d’ús del dispositiu (com ara el percentatge de temps que el dispositiu està en moviment o el nombre aproximat de trucades per setmana), amb la finalitat de determinar el teu perfil i evitar fraus. Per obtenir informació detallada sobre la informació personal que es recopila, es fa servir o es comparteix en relació amb l’ús que fas d’Apple Pay, llegeix els avisos de privadesa específics del servei rellevant (inclòs l’article “Sobre l’Apple Pay i la privadesa”), als quals pots accedir des del teu dispositiu iOS, l’Ordinador Mac o l’app Apple Watch d’un dispositiu iOS enllaçat, o ves a https://www.apple.com/ca/legal/privacy. Fent servir Apple Pay i l’app Cartera, acceptes i consents que Apple, les seves filials i els seus agents puguin transmetre, recopilar, mantenir, processar i fer servir tota la informació anterior per prestar aquests Serveis.

6. Seguretat

L’Apple Pay i l’app Cartera emmagatzemen representacions virtuals de les teves Targetes Compatibles i les has de protegir tal com faries amb la cartera física o les targetes de crèdit, dèbit, de prepagament o d’altres tipus. Tu ets la persona responsable de la seguretat del teu Ordinador Mac, dels Dispositius Compatibles, del teu Compte d’Apple, de la informació del teu Touch ID, dels codis dels dispositius i de qualsevol credencial d’autenticació que empris en relació amb els Serveis (col·lectivament, les “Credencials”). Si autoritzes o permets que altres persones facin servir el teu Ordinador Mac o els Dispositius Compatibles (per exemple, proporcionant el codi d’accés del dispositiu a un tercer o proporcionant, de qualsevol altra manera, les teves Credencials a un tercer), la persona podrà fer pagaments, fer servir el valor inclòs o efectuar altres transaccions amb les Targetes Compatibles a Cartera. Si això passa, tu seràs responsable de tots els pagaments i transaccions que hagi fet aquesta persona.

Si fas modificacions no autoritzades al teu Ordinador Mac o Dispositius Compatibles i desactives, per exemple, controls de maquinari o programari (el que de vegades s’anomena “jailbreaking”), és possible que el teu Ordinador Mac o els Dispositius Compatibles ja no puguin accedir als Serveis o fer-los servir. Acceptes que l’ús d’un dispositiu modificat en relació amb els Serveis està prohibit de manera expressa, és una infracció d’aquestes Condicions d’Apple Pay i l’app Cartera i ens obre la porta a denegar-te o limitar-te l’accés als Serveis.

Si perds el dispositiu o te’l roben i havies activat la funció Cerca, pots fer-la servir o https://icloud.com per intentar suspendre la funció de pagar amb les Targetes Compatibles virtuals introduïdes al teu Ordinador Mac posant-lo en el Mode Perdut. També pots esborrar el dispositiu, que intentarà suspendre la funció de pagar amb les Targetes Compatibles virtuals introduïdes al dispositiu. Si has configurat una transacció de pagament periòdica mitjançant Apple Pay, és possible que t’hagis de posar en contacte amb l’emissor o el venedor corresponent per cancel·lar el pagament periòdic. També t’has de posar en contacte amb l’emissor de les teves Targetes Compatibles per evitar l’accés no autoritzat a les teves Targetes Compatibles virtuals.

Si informes que s’ha produït una activitat fraudulenta o abusiva, o bé Apple o les seves filials sospiten que se n’ha produït, acceptes cooperar amb Apple i les seves filials en qualsevol investigació i fer servir qualsevol mesura de prevenció del frau que prescriguin.

7. Límit de responsabilitat

A MÉS DE LES EXCLUSIONS DE GARANTIES I DE LA LIMITACIÓ DE LA RESPONSABILITAT QUE ESTABLEIX AQUESTA LLICÈNCIA, APPLE, APPLE PAYMENTS SERVICES I LES FILIALS D’APPLE CORRESPONENTS NO ASSUMEIXEN CAP RESPONSABILITAT PER LES COMPRES, ELS PAGAMENTS, LES TRANSACCIONS, LES COMANDES I ENTREGUES, LA INFORMACIÓ DELS REBUTS O ALTRES ACTIVITATS COMERCIALS QUE ES DUGUIN A TERME FENT SERVIR LA FUNCIÓ APPLE PAY O CARTERA; A MÉS, ACCEPTES RECÓRRER EXCLUSIVAMENT ALS CONTRACTES QUE PUGUIS HAVER SUBSCRIT AMB EL TEU EMISSOR DE TARGETES, LA XARXA DE PAGAMENT O EL VENEDOR PER RESOLDRE QUALSEVOL QÜESTIÓ O LITIGI RELATIU A LES TEVES TARGETES COMPATIBLES I A LES ACTIVITATS COMERCIALS ASSOCIADES.

———————————————

NOTIFICACIONS D’APPLE, APPLE PAYMENTS SERVICES I LES RESPECTIVES FILIALS D’APPLE 
Si Apple, Apple Payments Services o una filial d’Apple s’han de posar en contacte amb tu sobre els Serveis, acceptes rebre els avisos per correu electrònic. Acceptes que totes les notificacions d’aquest tipus que t’enviï Apple electrònicament satisfaran tots els requisits legals sobre comunicació.